id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms en nl id id pl id id ms id id id ms ms id id ms id ms id id id id id id id ms id id id id id id id id id id id id ms id id id id id id id ms id id ms id ms id ms id ms ms en en en en en id id ms id id en id id jv ms id id it es id id en id ms ms ms ms ms ms
Makanan Untuk Pesakit Psoriasis, 7 Elemen Wajib Ada Dalam Diet Anda!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
7 Makanan Sihat Untuk Bantu Pesakit Psoriasis Lawan Kegatalan!
Ditulis oleh Fatin Zahra Disemak pada 06/04/2022
Disemak secara perubatan oleh Panel Perubatan Hello Doktor
Tidak dinafikan, makanan untuk pesakit psoriasis merupakan satu aspek penting yang perlu dititikberatkan.
Jika anda merupakan penghidap psoriasis, anda pasti tahu bahawa kondisi ini boleh dicetuskan oleh apa sahaja.
Asap rokok, luka pada tangan dan kadangkala penyakit tertentu boleh mengakibatkan kulit jadi gatal-gatal dan bersisik.
Namun, bagaimana pula dengan makanan untuk pesakit psoriasis? Benarkah ia boleh menyebabkan psoriasis menjadi semakin teruk? Jawapannya, mungkin ya!
Bukan itu sahaja, ada juga beberapa jenis makanan yang dapat membantu mengurangkan simptom psoriasis!
Walau bagaimanapun, bukan semua jenis makanan boleh memberikan respons positif kepada pesakit psoriasis.
Nasihat Dr. Annie Gonzalez, Pakar Dermatologi dari Riverchase Dermatology di Miami – Apa yang penting, pastikan anda sentiasa peka dengan apa yang dimakan.
Tambah beliau lagi, semua orang mempunyai pencetus atau ‘trigger’ yang berbeza.
Kadangkala, ada makanan yang berkesan untuk mengurangkan psoriasis dalam kalangan individu tertentu. Namun bagi orang lain, ia tidak berkesan.
Sebagai panduan, kami telah menyenaraikan beberapa makanan untuk pesakit psoriasis yang mungkin berkesan untuk mengurangkan simptom. Nak tahu makanan apa? Jom sama-sama ikuti kupasan kami di bawah.
Makanan untuk pesakit psoriasis
Seperti yang kita ketahui, ada beberapa jenis makanan yang dapat melawan inflamasi.
Cara yang terbaik untuk melawan keradangan yang berlaku disebabkan psoriasis adalah dengan pengambilan makanan yang sihat.
Diet yang terbaik untuk penghidap psoriasis adalah diet Mediterranean. Ia amat berkesan dalam mengurangkan atau melegakan simptom psoriasis.
Pada masa yang sama, diet Mediterranean juga amat bermanfaat untuk penghidap sakit jantung, diabetes jenis 2, kanser dan pelbagai penyakit lain.
Antara makanan terbaik untuk penghidap psoriasis ialah:
Makanan untuk pesakit psoriasis #1. Amalkan diet yang sihat
Jika anda menghidap psoriasis, semua yang anda makan dan minum akan mempengaruhi kesihatan anda.
Walau bagaimanapun saintis masih belum dapat mengenal pasti sama ada diet atau makanan tertentu dapat mengurangkan simptom psoriasis.
Namun, diet yang merangkumi pelbagai buah-buahan, sayur-sayuran, protein dan bijirin penuh mungkin dapat mengurangkan simptom pesakit psoriasis.
2. Makan lebih banyak sayuran hijau
Sayuran hijau kaya dengan antioksidan yang dapat melindungi sel badan daripada keradangan. Sebab itulah, sayuran hijau seperti bayam, sawi atau kubis daun dapat mengurangkan simptom psoriasis.
Cuba banyakkan pengambilan sayur dalam diet seharian. Jika anda ingin mencuba sesuatu yang baharu, cuba sediakan salad atau masukkan sayuran ini ke dalam telur dadar.
3. Lawan psoriasis dengan ikan
Ikan seperti salmon, tuna, sardin dan makerel mengandungi asid lemak omega-3 yang dapat mengelakkan inflamasi. Dalam masa yang sama, ikan ini juga dapat meningkatkan sistem imun badan anda.
Untuk mengurangkan simptom psoriasis, cuba makan ikan 2 kali seminggu. Menurut sebuah kajian, individu yang makan 170 gram (6 auns) ikan setiap minggu mengalami pengurangan dalam simptom psoriasis yang dialami.
Malah, pengambilan asid lemak omega-3 juga dapat mengurangkan risiko sakit jantung!
4. Tambah bijirin penuh dalam makanan
Antara makanan untuk pesakit psoriasis tambahkan dalam diet seharian ialah bijirin penuh seperti roti whole-grain, bijirin sarapan, pasta dan nasi.
Makanan yang mengandungi serat bukan sahaja dapat memudahkan proses pencernaan, ia juga boleh meredakan simptom psoriasis.
Selain bijirin di atas, anda juga boleh mengambil lebih banyak quinoa, barli dan bulgur sebagai opsyen lain yang sihat, namun tetap menyelerakan.
5. Tambah minyak zaitun dalam makanan
Bukan semua minyak masak mempunyai khasiat yang sama. Namun, berbeza pula dengan minyak zaitun yang sangat berkhasiat untuk badan.
Ia bukan sahaja bersifat antiradang, minyak zaitun juga kaya dengan asid lemak omega-3 yang amat baik untuk pesakit psoriasis.
Malah, minyak zaitun juga merupakan salah satu bahan asas dalam diet Mediterranean.
Kajian menunjukkan individu yang makan lebih banyak sayur-sayuran hijau, buah-buahan, ikan, kekacang dan minyak zaitun mengalami simptom psoriasis yang tidak serius.
6. Buah-buahan untuk kurangkan simptom psoriasis
Teringin sesuatu yang manis tetapi sihat? Cuba tambahkan buah-buahan dalam diet setiap hari.
Buah-buahan mengandungi antioksidan, serat dan pelbagai vitamin yang dapat melawan inflamasi. Untuk khasiat tambahan, ambil buah-buahan dengan warna yang berbeza.
Semua buah-buahan ini mempunyai nutrisi yang berbeza. Sebagai contoh, buah beri, ceri dan epal mengandungi polifenol, manakala oren dan tembikai kaya dengan vitamin C.
Buah nanas juga merupakan salah satu makanan untuk pesakit psoriasis amalkan dengan kerap. Ia mengandungi enzim antiradang yang dikenali sebagai bromelain yang dapat mengurangkan simptom psoriasis.
7. Ambil kekacang sebagai snek
Kekacang amat sesuai dijadikan snek harian. Ia bukan sahaja mengandungi protein yang tinggi, malah ia juga dapat melawan inflamasi disebabkan kandungan nutrien, lemak sihat dan seratnya yang tinggi.
Tidak tahu bagaimana hendak masukkan kekacang dalam diet harian anda? Mudah sahaja! Campurkan sahaja dengan salad atau makan begitu saja.
Tetapi, jangan makan terlalu banyak kacang! 28 gram kacang mengandungi hampir 160 hingga 200 kalori. Jadi, makanlah secara berpada-pada ya!
Hello Health Group tidak menawarkan nasihat perubatan, diagnosis atau rawatan.
Psoriasis Diet: Foods to Eat and Avoid If You Have Psoriasis. https://www.hopkinsmedicine.org/health/conditions-and-diseases/psoriasis-diet-foods-to-eat-and-avoid-if-you-have-psoriasis. Accessed on Feb 2, 2022.
Fish and Omega-3 Fatty Acids. https://www.heart.org/en/healthy-living/healthy-eating/eat-smart/fats/fish-and-omega-3-fatty-acids. Accessed on Feb 2, 2022.
Associations between nut consumption and inflammatory biomarkers. https://pubmed.ncbi.nlm.nih.gov/27465378/. Accessed on Feb 2, 2022.
Nutritional and health benefits of dried beans. https://pubmed.ncbi.nlm.nih.gov/24871476/. Accessed on Feb 2, 2022.
Diet and psoriasis: experimental data and clinical evidence. https://pubmed.ncbi.nlm.nih.gov/16181450/. Accessed on Feb 2, 2022.
Kelemumur Dan Psoriasis Kulit Kepala: Nampak Sama, Tapi Tak Serupa! Ini Bezanya
Boleh Ke Pesakit Psoriasis Nak Bersenam? Ini Cara Betul Kalau Tak Mahu Gatal Masa Senaman
Ditulis oleh Fatin Zahra Disemak pada 06/04/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.